જસદણના પૂર્વ ધારાસભ્ય ભોળાભાઈ ગોહિલે ભાજપ સાથે છેડો ફાડીને ફરી એક વખત કોંગ્રેસનો હાથ પકડ્યો છે. પ્રદેશ કોંગ્રેસ કચેરીએ પ્રદેશ પ્રમુખ અમિત ચાવડા, વિપક્ષના નેતા પરેશ ધાનાણી સહિતના ટોચના કોંગ્રેસી નેતાઓની હાજરીમાં વિધિવત રીતે ભોળાભાઈ કોંગ્રેસમાં જોડાયા હતા. વિપક્ષ નેતા પરેશ ધાનાણીએ ભોળાભાઈને કોંગ્રેસનો ખેસ પહેરાવીને તેમનું અભિવાદન કર્યું હતું. ઉલ્લેખનીય છે કે કોંગ્રેસના પીઢ નેતા કુંવરજી બાવળિયા જ્યારે ભાજપમાં જોડાયા છે ત્યારે ભાજપમાંથી ભોળાભાઈ ગોહિલ કોંગ્રેસમાં જોડાઈ ગયા છે.